1.1.
 Изискванията за съответствие се считат за удовлетворени от механична и геометрична гледна точка, в съответствие с евентуалните изисквания на настоящото правило, ако разликите не надвишават неизбежните производствени отклонения. Това условие се прилага също по отношение на цвета.
 1.2.
 По отношение на фотометричните характеристики съответствието на серийно произвеждани предни фарове не се оспорва, ако при фотометрично изпитване на който да е случайно избран преден фар, снабден със стандартна нажежаема лампа и/или светодиоден(и) модул(и), според оборудването на предния фар:
 1.2.1.
 никоя измерена стойност не се отклонява в неблагоприятна посока с повече от 20 % от предписаната в настоящото правило стойност. За стойностите B 50 L (или R) и зона III, максималното отклонение в неблагоприятна посока може да бъде съответно:
 B 50 L (или R)
 :
 0,2 lx, еквивалентни на 20 процента
 0,3 lx, еквивалентни на 30 процента
 Зона III
 :
 0,3 lx, еквивалентни на 20 процента
 0,45 lx, еквивалентни на 30 процента
 1.2.2.
 или ако
 1.2.2.1.
 за късата светлина, предписаните в настоящото правило стойности са постигнати в точка HV (с допустимо отклонение от + 0,2 lx) и съответно при това насочване в най-малко една точка от всяка област от измервателния екран (отстоящ на разстояние 25 m) ограничена от окръжност с радиус 15 cm, описана около точки B 50 L (или R)/(с допустимо отклонение от + 0,1 lx), 75 R (или L), 50 V, 25 R, 25 L, и в цялата площ на зона IV, която не трябва да е на повече от 22,5 cm над линията 25 R и 25 L;
 1.2.2.2.
 и ако за дългата светлина, при точка НV, намираща се в зоната с еднаква осветеност 0,75 Emax, във всяка точка на измерване, определена в точка 6.3.2 от настоящото правило, за фотометричните стойности се наблюдава допустимо отклонение от + 20 % за максималните стойности и –20 % за минималните стойности. Обозначението не се взема под внимание.
 1.2.3.
 Ако резултатите от описаното по-горе изпитване не отговарят на изискванията, регулировката на предния фар може да се промени, при условие че оста на светлината не се измества странично с повече от 1° надясно или наляво.
 1.2.4.
 Ако резултатите от описаните по-горе изпитвания не отговарят на изискванията, изпитванията се повтарят, като се използва друга стандартна нажежаема лампа и/или светодиоден(и) модул(и), според оборудването на предния фар.
 1.2.5.
 Предни фарове с очевидни дефекти се отхвърлят.
 1.2.6.
 Обозначението не се зачита.
 1.3.
 Ако обаче след няколко опита за вертикална корекция в границите на допустимите отклонения, описани в точка 6.2.2.3 от настоящото правило, не се постигне изискваното положение, се изпитва един образец в съответствие с процедурата, описана в точки 2 и 3 от приложение 9.
 2. ПЪРВО ВЗЕМАНЕ НА ОБРАЗЦИ
 При първото вземане на образци се избират произволно четири предни фара. Първият образец от два предни фара се обозначава с А, а вторият образец от два фара се обозначава с В.
 2.1. Случаи, в които съответствието не се оспорва
 2.1.1.
 След прилагането на процедурата за вземане на образци, показана на фигура 1 от настоящото приложение, съответствието на серийно произвежданите предни фарове не се оспорва, ако отклоненията в неблагоприятна